text: السياسه بتشرح القواعد و الشروط اللى لازم كل اللى بيضيف أو يعدل فى ويكيبيديا مصرى يتبعها, السياسات بتبقى رسميه بعد نقاش و اتفاق عليها و ممكن تتعدل أو تتلغى بنفس الطريقه. لو عايز تقترح تعديل, لو سمحت اقترحه فى صفحة المناقشه.
  افتراض حسن النيه مبدأ أساسى ف ويكيبيديا. الاساس ان فى الاغلب كل يوزر بيحاول يساعد فى بنا و تحسين ويكيبيديا.
  احترم زملائك الويكيبيديين حتى لما تكون مختلف معاهم و طبق آداب ويكيبيديا, ما تدخلش فى هجوم شخصى مع حد. دور على النقاط اللى بتجمع مابينكم, و ما تدخلش فى حرب تحرير, و ما تعطلش ويكيبيديا عشان توضيح نقطه او جهة نظرك, اتصرف بحسن نيه و افترضها بغيرك, عامل اللى جايين جديد بترحيب و احترام, فى حالة الخلافات ناقشها بهدوء على صفحات النقاش المناسبه و التزم باجراءات حل النزاعات, افتكر ان فيه 1,612,259 مقاله تانيه على ويكيبيديا مصرى عشان تشارك فى تحسينها و مناقشتها.